b'\n_START_ARTICLE_\nNabedache\n_START_PARAGRAPH_\nNabedache (N\xc3\xa4\xe2\x80\x99-bai-d\xc3\xa4\xe2\x80\x99-che; Navedacho, Naoudiche), pleme ameri\xc4\x8dkih Indijanaca porodice Caddoan, koje Henri Joutel nalazi na gornjem toku rijeke Neches, na podru\xc4\x8dju dana\xc5\xa1njeg okruga Houston u Teksasu. Nabedache su bili jedno od vode\xc4\x8dih plemena konfederacije Hasinai. Stolje\xc4\x87e ili ne\xc5\xa1to vi\xc5\xa1e nakon europskog kontakta njihobvo selo San Pedro nalazilo se 45 milja jugozapadno od lokacije koju je naveo Joutel. U svibnju 1690. Dami\xc3\xa1n Massanet i Domingo Ram\xc3\xb3n utemeljuju misiju San Francisco de los Texas (San Francisco de los Tejas) u selu Nabedache. Ve\xc4\x87 iste i sljede\xc4\x87e godine pogodila ih je neka epidemija. Na mapi Stephen F. Austina iz 1829. ubilje\xc5\xbeeni su uzvodnije na rijeci Neches. Ova migracija po pismu iz Bexarove arhive (Bexar Archives vidi) desila se nakon 1779, a prije 1784. godine. U 19. stolje\xc4\x87u dijele sudbinu ostalih Caddo plemena i zavr\xc5\xa1avaju na rezervatu Wichita u Oklahomi , .'